CELEX: 32021D1050
Language: sl
Date: 2021-06-21 00:00:00
Title: Sklep Sveta (EU) 2021/1050 z dne 21. junija 2021 o sklenitvi, v imenu Evropske unije in njenih držav članic, Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani zaradi upoštevanja pristopa Republike Hrvaške k Evropski uniji

28.6.2021   
               
               
                  SL
               
               
                  Uradni list Evropske unije
               
               
                  L 227/1
               
            
         SKLEP SVETA (EU) 2021/1050
         z dne 21. junija 2021
         o sklenitvi, v imenu Evropske unije in njenih držav članic, Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani zaradi upoštevanja pristopa Republike Hrvaške k Evropski uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije, in zlasti člena 217 v povezavi s členom 218(6)(a) Pogodbe,
         ob upoštevanju Akta o pristopu Republike Hrvaške in zlasti člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta,
         ob upoštevanju naslednjega:
         
                     (1)
                  
                  
                     Evro-mediteranski sporazum o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani (1) (v nadaljnjem besedilu: Sporazum) je bil podpisan 17. julija 1995. Sporazum je začel veljati 1. marca 1998.
                  
               
                     (2)
                  
                  
                     Republika Hrvaška je 1. julija 2013 postala država članica Evropske unije.
                  
               
                     (3)
                  
                  
                     V skladu s členom 6(2) Akta o pristopu Republike Hrvaške se pristop Republike Hrvaške k Sporazumu odobri s protokolom k Sporazumu (v nadaljnjem besedilu: Protokol). V skladu s poenostavljenim postopkom skleneta protokol Svet, ki nastopa soglasno v imenu držav članic, in zadevna tretja država.
                  
               
                     (4)
                  
                  
                     Svet je 14. septembra 2012 pooblastil Komisijo, da začne pogajanja z zadevnimi tretjimi državami zaradi pristopa Republike Hrvaške k Uniji. Pogajanja z Republiko Tunizijo so se uspešno zaključila 11. maja 2018.
                  
               
                     (5)
                  
                  
                     V skladu s Sklepom Sveta (EU) 2020/1420 (2) je bil v Bruslju dne 27. julija 2020 v imenu Unije in njenih držav članic podpisan Protokol s pridržkom njegove kasnejše sklenitve.
                  
               
                     (6)
                  
                  
                     Protokol bi bilo treba odobriti v imenu Unije in njenih držav članic –
                  
               SPREJEL NASLEDNJI SKLEP:
         
            Člen 1
            Protokol k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic (3).
         
         
            Člen 2
            Predsednik Sveta v imenu Unije in njenih držav članic poda uradno obvestilo iz člena 7(1) Protokola.
         
         
            Člen 3
            Ta sklep začne veljati na dan sprejetja.
         
         
            V Luxembourgu, 21. junija 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 97, 30.3.1998, str. 2.
         
            (2)  Sklep Sveta (EU) 2020/1420 z dne 15. oktobra 2018 o podpisu, v imenu Evropske unije in njenih držav članic, ter začasni uporabi Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani zaradi upoštevanja pristopa Republike Hrvaške k Evropski uniji (UL L 330, 9.10.2020, str. 1).
         
            (3)  Besedilo Protokola je bilo objavljeno v UL L 330 z dne 9. oktobra 2020 skupaj s sklepom o njegovem podpisu.